**О Б Я В А**

На основание чл. 10а, ал. 1 от Закона за държавния служител, чл. 13, ал. 1 от Наредбата за провеждане на конкурсите и подбора при мобилност на държавни служители (НПКПМДСл)

**ОД „ЗЕМЕДЕЛИЕ“ – ДОБРИЧ ОБЯВЯВА КОНКУРС** за заемане на длъжността: **„ГЛАВЕН СЕКРЕТАР”** **- Областна дирекция „Земеделие” гр. Добрич**

**1. Минимални и специфични изисквания за заемане на длъжността**:

- Степен на завършено образование – висше;

- Минимална образователна степен – магистър;

- Минимален професионален опит- 5 години в област или области, които са свързани с функционалните задължения на длъжността или придобит І младши ранг;

- Професионална област – агрономство, икономика, финанси, публична администрация, право, счетоводство, информационни технологии.

- Кандидатите да отговарят на условията на чл. 7 от Закона за държавния служител и чл. 40, ал. 1 от Закона за защита на класифицираната информация.

**2. Допълнителни умения и квалификации, носещи предимство за кандидатите:**

- компютърна умения: MS Office – MS Word, MS Excel, WINDOWS, Internet;

- Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

**3. Начин за провеждане на конкурса**

- Защита на концепция за стратегическо управление на тема: "Усъвършенстване на административните процеси в ОД „Земеделие“ в контекста на електронното управление“;

- Интервю.

 **4**. **Описание на длъжността:**

- Главния секретар осъществява административното ръководство на Областната дирекция Земеделие, като ръководи, координира и контролира дейността на административната структура за точното спазване на нормативните актове и на разпорежданията на директора. Създава условия за нормална и ефективна работа на звената на областната дирекция, контролира работата на администрацията и административното обслужване на граждани и юридически лица и други.

**5. Минимален размер на основната заплата: 1 077 лв**.

Индивидуалният размер на заплатата ще бъде определен при назначаването съгласно чл. 67, ал. 4 от Закона за държавния служител, чл. 8 и 9 от Наредбата за заплатите на служителите в държавната администрация и Вътрешните правила за заплатите на служителите в ОД Земеделие - Добрич. Индивидуалните основни месечни заплати на служителите, които постъпват за първи път в съответната административна структура и притежават определения с Класификатора на длъжностите в администрацията минимален професионален опит, се определят в рамките на степен 1 от нивото на основната месечна заплата за длъжността. Индивидуалните основни месечни заплати на служителите, които постъпват за първи път в съответната административна структура и имат професионален опит, надвишаващ минималния за длъжността, се определят, както следва: 1. при професионален опит, надвишаващ минималния за длъжността с до 1 година - в рамките на степен 1 на нивото на основната месечна заплата за длъжността; 2. при професионален опит, надвишаващ минималния за длъжността с от 1 до 7 години - в рамките на степен 2 на нивото на основната месечна заплата за длъжността; 3. при професионален опит, надвишаващ минималния за длъжността с над 7 години - в рамките на степен 3 на нивото на основната месечна заплата за длъжността.

**6. Необходими документи за кандидатстване:**

**-** Заявление за участие в конкурса, съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители (НПКПМДСл);

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема длъжността, за която кандидатства (Декларация по чл. 17, ал. 3, т. 1 от НПКПМДСл) -по образец;

- Декларация от лицето , че отговаря на изискванията за разрешение за достъп до класифицирана информация по (деклараця по чл. 40, ал. 1 от Закона за защита на класифицираната информация) – по образец.

- Копия от документи за придобитата образователно-квалификационна степен и допълнителна квалификация, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

- Копия от документи, удостоверяващи продължителността на професионалния опит (служебна, трудова, осигурителна книжка и/или официален документ на български език, доказващ извършване на дейност в чужбина) или придобит ранг като държавен служител (при наличие).

**7. Срок за подаване на документите:** 10 календарни дни от публикуване на обявлението. Кандидатите подават лично или чрез пълномощник документите за участие в конкурса.

**8. Място за подаване на документите:** Областна дирекция “Земеделие” – Добрич, гр. Добрич, ул. «Независимост» 5, стая 102.

Документите се подават лично от всеки кандидат или чрез пълномощник. При подаване на документите на кандидатите на място се предоставя длъжностна характеристика и информация за пречките за назначаване, посочени в чл. 7, ал. 2 от Закона за държавния служител (ЗДСл).

Документите може да се подават и по електронен път на адрес: **ODZG\_Dobrich@mzh.government.bg**, като заявлението по чл. 17, ал. 2 от НПКПМДСл, декларацията по чл. 17, ал. 3, т. 1 от НПКПМДСл и декларацията по чл. 40, ал. 1 от Закона за защита на класифицираната информация задължително се подписват от кандидатите с електронен подпис. При подаване на документите по електронен път кандидатите получават длъжностната характеристика и информацията за пречките за назначаване, посочени в чл. 7, ал. 2 от ЗДСл на посочения от тях електронен адрес.

Списъците с допуснатите и недопуснатите до конкурса кандидати, както и всички други съобщения във връзка с конкурса ще се обявяват на информационното табло и на интернет страницата на ОД “Земеделие“ – Добрич - https://www.mzh.government.bg/odz-dobrich/bg/home.aspx.